ఆహ్వానం (సినిమా)
ఆహ్వానం ఎస్.వీ.కృష్ణారెడ్డి దర్శకత్వంలో, మేకా శ్రీకాంత్, రమ్యకృష్ణ, హీరా రాజగోపాల్ ముఖ్యపాత్రల్లో నటించిన 1997 నాటి తెలుగు చలనచిత్రం. ఇది కె.వి.రెడ్డి దర్శకత్వంలో వచ్చిన 1958నాటి పెళ్లినాటి ప్రమాణాలు ఆధారంగా రూపొందించబడిన చిత్రం.
ఇంట్లో శ్రీమతి వీధిలో కుమారి
ఇంట్లో శ్రీమతి వీధిలో కుమారి 2004 లో కె. వాసు దర్శకత్వంలో విడుదలైన సినిమా. శ్రీకాంత్, ప్రభుదేవా, ఆర్తి చాబ్రియా ఇందులో ప్రధాన పాత్రధారులు. ఇది 2003 లో ప్రియదర్శన్ దర్శకత్వంలో వచ్చిన హిందీ సినిమా "హంగామా" కు పునర్నిర్మాణం.ఆగస్టు 13, 2004 న విడుదలైన ఈ సినిమాకు మిశ్రమ స్పందనలు వచ్చాయి. ఈ సినిమా బాక్సాఫీసు వద్ద అంతగా విజయం సాధించలేదు. విడుదల తర్వాత కథానాయకుడు శ్రీకాంత్ మాట్లాడుతూ ఈ సినిమాను తాను కొన్ని ఎమోషనల్ కారణాల వల్ల ఒప్పుకున్నాననీ, అల్లు అరవింద్ కు ఉన్న పేరు కూడా ఒక కారణమని తెలియజేశాడు.